Ma'muriy huquqbuzarliklar to‘g‘risidagi kodeks loyihasi ishlab chiqildi

Adliya vazirligi huzuridagi Huquqiy siyosat tadqiqot instituti tomonidan O‘zbekiston Respublikasining Ma'muriy huquqbuzarliklar to‘g‘risidagi kodeksi loyihasi ishlab chiqildi.
Loyiha O‘zbekiston Respublikasi Prezidentining 2019 yil 17 yanvardagi PF–5635-son Farmoni bilan tasdiqlangan 2017–2021 yillarda O‘zbekiston Respublikasini rivojlantirishning beshta ustuvor yo‘nalishi bo‘yicha Harakatlar strategiyasini «Faol investitsiyalar va ijtimoiy rivojlanish yili»da amalga oshirishga oid davlat dasturining 44-bandi bandi ijrosi doirasida tayyorlangan.
Mazkur Kodeks loyihasi bilan quyidagilar belgilanmoqda:
Ma'muriy huquqbuzarliklar to‘g‘risidagi Kodeks loyihasi joriy yilning 3 dekabr kuni O‘zbekiston Respublikasi Yagona interaktiv davlat xizmatlari portaliga jamoatchilik muhokamasidan o‘tkazish uchun (regulation.gov.uz ID–10756) joylashtirildi.
Loyiha qabul qilinishi natijasida ma'muriy huquqbuzarliklar sohasiga taaluqli bo‘lgan barcha o‘zgartirishlarni, shu jumladan qonunlarning to‘g‘ridan-to‘g‘ri amal qilish mexanizmini qonunchilik darajasida mustahkamlash ta'minlanadi.
Taklif etilayotgan Kodeks loyihasining qabul qilinishi bilan ma'muriy huquqbuzarliklar yuzasidan ish yuritish tizimi takomillashtirilib, mazkur ish yuritish tizimidagi ortiqcha tartib-taomillar bekor qilinadi, ma'muriy huquqbuzarlik yuzasidan jazoga tortish to‘g‘risidagi qaror ustidan shikoyat berish tartib taomillari takomillashtiriladi hamda ma'muriy huquqbuzarliklar bo‘yicha korrupsiyaviy omillarni bartaraf etishga erishiladi.
Adiba Safarova
Adliya vazirligi huzuridagi Huquqiy siyosat
tadqiqot instituti bosh maslahatchisi